Il-Kummissjoni Ewropea - Stqarrija għall-istampa L-istat tas-saħħa fl-UE: aktar protezzjoni u prevenzjoni għal ħajjiet itwal u aktar b'saħħithom Brussell, it-22ta' novembru 2018 Ir-rapport konġunt tal-2018 Health at a Glance: Europe tal-Kummissjoni Ewropea u l-Organizzazzjoni għall-Kooperazzjoni Ekonomika u l-Iżvilupp Ekonomiċi (OECD) maħruġ illum juri li ż-żieda kostanti fl-istennija tal-għomor bdiet tbatti u li għadhom jeżistu diskrepanzi kbar bejn il-pajjiżi u fi ħdanhom, fejn in-nies b'livell baxx ta' edukazzjoni qegħdin jibqgħu jingħataw il-ġenb. Dan ir-rapport huwa bbażat fuq analiżijiet komparattivi tal-istat tas-saħħa taċ-ċittadini tal-UE u l-prestazzjoni tas-sistemi tas-saħħa fit-28 Stat Membru tal-UE, ħames pajjiżi kandidati u tliet pajjiżi tal-EFTA. "Għalkemm l-istennija tal-għomor fl-UE hija fost l-ogħla fid-dinja, m'għandniex nikkuntentaw biss bil-kisbiet tal-imgħoddi. Jistgħu jiġu salvati ħafna ħajjiet billi nżidu l-isforzi tagħna biex nippromwovu stili ta' ħajja tajbin għas-saħħa u nindirizzaw fatturi ta' riskju, bħat-tabakk jew in- nuqqas ta' attività fiżika. Huwa inaċċettabbli li kull sena fl-UE qed nitilfu aktar minn 1.2 miljun persuna qabel iż-żmien meta dan jista' jiġi evitat permezz ta' titjib fil-prevenzjoni tal-mard u aktar interventi tal-kura tas-saħħa effettivi", stqarr Vytenis Andriukaitis, il-Kummissarju għas-Saħħa u s- Sikurezza Alimentari. Barra minn hekk, ir-rapport jappella għal titjib fis-saħħa mentali u fil-prevenzjoni ta' mard mentali li mhux biss jikkawżaw konsegwenzi soċjali, iżda li huma wkoll stmati li jiswew aktar minn 4 % tal- PDG madwar l-UE. Huwa jappella wkoll għall-indirizzar ta' fatturi ta' riskju bħalma huma t-tipjip, l- alkoħol u l-obeżità, it-tnaqqis tal-mortalità prematura, l-iżgurar ta' aċċess universali għall-kura u t- tisħiħ tar-reżiljenza tas-sistemi tas-saħħa. · Sa ftit ilu, l-istennija tal-għomor kienet qed tiżdied b'pass mgħaġġel u stabbli madwar il-pajjiżi tal-UE. Madankollu, mill-2011 'l hawn, il-kisbiet fl-istennija tal-għomor naqsu b'mod konsiderevoli. Barra minn hekk, għad hemm diskrepanzi kbar fl-istennija tal-għomor mhux biss skont is-sess, iżda wkoll skont l-istatus soċjoekonomiku. Pereżempju, bħala medja madwar l-UE, l-irġiel ta' 30 sena b'livell baxx ta' edukazzjoni jistgħu jistennew li jgħixu madwar 8 snin inqas minn dawk li jkollhom lawrja universitarja. · Evidenza minn diversi pajjiżi tissuġġerixxi li sa 20 % tal-infiq fuq is-saħħa jista' jiġi allokat mill- ġdid għal użu aħjar. Taħlita ta' lievi tal-politika tista' ttejjeb l-infiq billi tiżgura l-valur għall-flus, pereżempju fl-għażla u fil-kopertura tal-farmaċewtiċi jew fl-akkwist u fl-ipprezzar tagħhom permezz tal-Valutazzjoni tat-Teknoloġija tas-Saħħa. · Aktar minn 84,000 ruħ mietu bil-konsegwenzi ta' problemi ta' saħħa mentali madwar l-Ewropa fl- 2015. L-ispejjeż totali tal-problemi ta' saħħa mentali huma stmati li jammontaw 'il fuq minn EUR 600 biljun fis-sena. · Kważi 40 % tal-adolexxenti jirrappurtaw mill-inqas każ wieħed ta' xorb bla rażan fix-xahar ta' qabel. Għalkemm il-politiki tal-kontroll tal-alkoħol għenu biex jitnaqqas il-konsum tal-alkoħol b'mod ġenerali f'diversi pajjiżi tal-UE, il-konsum tal-alkoħol qawwi kemm fost l-adolexxenti u fost l-adulti jibqa' kwistjoni importanti fil-qasam tas-saħħa pubblika. · Il-probabbiltà li unitajiet domestiċi b'introjtu baxx jirrappurtaw ħtiġijiet ta' kura mhux sodisfatti hija ħames darbiet ogħla minn unitajiet domestiċi b'introjtu għoli. Fl-2016, il-Kummissjoni Ewropea nediet iċ-ċiklu tal-intermedjarju tal-għarfien, l-Istat tas-Saħħa fl- UE, biex tgħin lill-Istati Membri tal-UE jtejbu s-saħħa taċ-ċittadini tagħhom u l-prestazzjoni tas- sistemi tas-saħħa tagħhom. L-awtoritajiet nazzjonali laqgħu r-rapporti b'sodisfazzjon u użawhom. Seba' Stati Membri (l-Awstrija, Ċipru, il-Finlandja, l-Italja, in-Netherlands, il-Polonja u l-Iżvezja) talbu skambju volontarju sabiex jiddiskutu x'ħareġ f'dawn ir-rapporti u jaqsmu l-aħjar prattiki. Health at a Glance: Europe 2018 huwa l-ewwel prodott tat-tieni ċiklu tal-Istat tas-Saħħa fl-UE li jippreżenta, kull sena b'numru par, ħarsa ġenerali madwar l-UE kollha li sservi bħala bażi għall- analiżi speċifika għall-pajjiż li jkun imiss. Ir-rapport huwa r-riżultat ta' kollaborazzjoni aktar mill-qrib bejn l-OECD u l-Kummissjoni biex jitjieb l-għarfien dwar kwistjonijiet tas-saħħa. L-evoluzzjoni tas-sistemi tas-saħħa tal-UE hija koperta fir-rapport f'termini tal-effettività, l- aċċessibbiltà u r-reżiljenza tagħhom, bl-użu tal-aktar data riċenti disponibbli. Biċ-ċiklu tal-Istat tas- Saħħa fl-UE, il-Kummissjoni tirrispondi għall-ħtieġa li jinbena għarfien speċifiku għall-pajjiż u bejn il-pajjiżi li jista' jinforma l-politiki fil-livell nazzjonali u dak Ewropew. Il-passi li jmiss It-tieni pass fiċ-ċiklu huwa l-pubblikazzjoni tal-Profili tas-Saħħa tal-Pajjiż għall-pajjiżi kollha tal-UE, li għandu jiġi ppubblikat fl-2019 b'mod konġunt mal-OECD u l-Osservatorju Ewropew għas-Sistemi u għall-Politiki tas-Saħħa. Dawn se jenfasizzaw il-karatteristiċi u l-isfidi partikolari għal kull Stat Membru, u se jiġu ppreżentati flimkien ma' Rapport ta' Akkumpanjament li fih il-Kummissjoni tislet konklużjonijiet trasversali. L-aħħar pass fiċ-ċiklu huwa serje ta' Skambji Volontarji mal-Istati Membri. Dawn huma opportunitajiet għal diskussjoni flimkien mal-esperti wara l-analiżijiet kollha dwar uħud mill-isfidi identifikati u għal skambju ta' ideat dwar ir-risposti ta' politika potenzjali. Aktar informazzjoni: Aktar informazzjoni dwar l-Istat tas-Saħħa fl-UE, flimkien mar-rapport Health at a Glance: Europe 2018 tinsab hawnhekk. Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from L-istat_tas-sa__a_fl-UE__aktar_protezzjoni_u_prevenzjoni_g_al__ajjiet_itwal_u_aktar_b_sa__ithom.pdf